પાટણ જીલ્લામાં ચાલુ વર્ષે નહીવત વરસાદ પડતા ચોમાસું નબળું રહેવા પામ્યું છે ત્યારે ૯ તાલુકાઓ પૈકી આઠ તાલુકાઓમાં ઝરમર કે વરસાદી ઝાપટા પડતા અંદાજે સરેરાશ ૧૫૦ મીમીથી વધારે વરસાદ વરસવા પામ્યો છે પરંતુ ચાણસ્મા તાલુકામાં સીઝનનો ફક્ત ૧૦૩ મીમી જ વરસાદ વરસવા પામ્યો છે ત્યારે સમગ્ર રાજ્યમાં ચોમાસું નહીવત હોઈ રાજ્યમાં સરકાર દ્વારા સહાય માટે ૧૨૫ મીમીથી ઓછા વરસાદ વાળા તાલુકાઓ અછતગ્રસ્ત જાહેર કરવામાં આવતા ચાણસ્મા તાલુકામાં પણ મેઘરાજા ફક્ત ૧૦૩ મીમી જ વરસ્યા હોઈ ચાણસ્મા તાલુકાને પણ સરકાર દ્વારા અછતગ્રસ્ત જાહેર કરાયો છે.